Proxima Centauri b

De Proxima Centauri b (oder kuerz Proxima b)Planet um erdnächsten Stern entdeckt (www.orf.at vom 24. August 2016) ass en Exoplanéit, dee ronderëm de Proxima Centauri dréint, dee Stär, deen am nooste bei eisem Sonnesystem ass. Seng Entdeckung gouf vun engem Fuerscherteam ëm de Guillem Anglada-Escudé vun der Queen Mary Universitéit vu London de 24. August 2016 an der Fachzäitschrëft Nature publizéiert.

 Eegenschaften 
De Proxima Centauri b huet op d'mannst 1,27 Äerdmassen. Ofhängeg vun der (nach onbekannter) Inklinatioun kann d'Mass nach méi grouss sinn, woubäi hie mat 90% Warscheinlechkeet eng Mass vun ënner 3 Äerdmassen huet. De Proxima Centauri b gehéiert wéinst senger (warscheinlecher) Mass domat zu den äerdänlechen Exoplanéiten.

De Stär Proxima Centauri, ëm deen hie kreest, ass e rouden Zwerg am Stärebild Centaurus. Hien ass nëmme 4,24 Liichtjoer (zirka 268000 astronomesch Eenheeten respektiv 40.140 Milliarde km) vun der Äerd ewech.

De Proxima Centauri b kreest ëm säi Stär an der habitabler Zon. Op him kéint flëssegt Waasser existéieren, eng wichteg Viraussetzung fir Liewen.

Den Exoplanéit huet méiglecherweis eng gebonne Rotatioun. An deem Fall ass unzehuelen, datt d'Hemisphär déi am Liicht läit. däitlech méi waarm ass, wéi déi ofgedréint Säit. D'Albedo gëtt mat 0 uginnD'Albedo ass net explizit am fräi zougänglechen Artikel "A terrestrial planet candidate ... around Proxima Centauri" vun den Entdecker op der Websäit vun der ESO ernimmt, awer et heescht do op der Säit 10 ënner der Iwwerschrëft Berechent Gréissten ("Derived quantities"), datt déi equivalent Schwaarz Kierper - Temperatur ("Eq. black body temperature") 234 K wier an e schwaarze Kierper huet am Géigesaz zu engem groe Kierper eng Albedo vun 0.. Déi berechent Gläichgewiichtstemperatur vum Planéit ass 234Kelvin (-39°C), d'Uewerflächentemperatur kann awer wéinst dem Zäreneffekt méi héich sinn, wann de Planéit eng Atmosphär huet.

 Entdeckung 
Den Exoplanéit Proxima Centauri b gouf mat der Radialvitessmethod fonnt. D'Miessunge goufe mam HARPS um La-Silla-Observatoire an dem UVES-Spektrograph um VLT gemaach.


 Kuckt och 

 Lëscht vun Exoplanéiten
 Lëscht vu potentiell bewunnbare Planéiten

 Um Spaweck 

  A terrestrial planet candidate in a temperate orbit around Proxima Centauri, Bericht vum Entdeckerteam op www.eso.org vom 16. Juli 2016, gekuckt de 25. August 2016

Kategorie:Exoplanéiten
Kategorie:Stärebild Centaurus
Kategorie:Astronomesch Objeten, déi 2016 entdeckt goufen